Mečislovas Sakalauskas

Mečislovas Sakalauskas (1928 m. gruodžio 13 d. Barsukinėje, Čekiškės valsčiuje – 2023 m. gruodžio 5 d.)Mirė Vilniaus vaizdų metraštininkas, fotografas Mečislovas Sakalauskas. 15min.lt. 2023-12-19. Nuoroda tikrinta 2023-12-19. – Lietuvos fotografas.

 Biografija 
Žymus XX a. antrosios pusės Vilniaus architektūros fotografas. Nuo 1970 m. Lietuvos fotomenininkų sąjungos narys, meno kūrėjo statusas suteiktas 2005 m. Nuo 1990 m. Lietuvos restauratorių sąjungos narys. 1952–1992 m. dirbo Vilniaus paminklų konservavimo institute braižytoju, vėliau fotografu. Dalyvavo ekspedicijose po Lietuvą, fotografavo liaudies meną. 1992–2001 m. Lietuvos dailės muziejuje dirbo fotografu. 30 knygų ir albumų fotografas.

Palaidotas Rokantiškių kapinėse.

 Kūryba 
Individualios parodos Vilniuje 1968, 1989, 2000, 2002, 2006 m., 2001 m. Kėdainiuose ir Mažeikiuose, Rietave, 2002 m. Šilutėje. Užsienyje – Čikagoje (JAV) 1967 m., Gdanske (Lenkija) 2000 m.

Leidiniai:  
 Atgimę paminklai (1983 m.);Atgimę paminklai: albumas / fotogr. Mečislovas Sakalauskas, dail. Saulius Chlebinskas. – Vilnius: Mintis, 1983. – 197 p.: iliustr.
 Praeities paminklai ir šiandiena (1983 m.);Praeities paminklai ir šiandiena / fotogr. Mečislovas Sakalauskas. – Vilnius: Mintis, 1983. – 45 p.: iliustr.
 Vilnius: nuo Šv. Petro ir Povilo bažnyčios iki Aušros vartų (1995 m.);
 Šv. Petro ir Povilo bažnyčia (1997 m.);
 Vilnius nuo aukštumų. 1958-1996 (2008);
 Senojo Vilniaus architektūra Mečislovo Sakalausko fotografijose (2013 m.).

Fotografijų ir negatyvų turi Lietuvos valstybės istorijos archyvas, Lietuvos dailės muziejus, Lietuvos nacionalinis muziejus, Lietuvos mokslų akademijos biblioteka, Rokiškio krašto muziejus.

 Nuorodos 
 Lietuvos fotomenininkų Sąjunga
 Virtuali Mečislovo Sakalausko fotonuotraukų paroda „Senoji Lietuvių skulptūra“
 XXI amžius. Ona MICKEVIČIŪTĖ Liaudies menas – didžioji fotomenininko meilė

 Šaltiniai 

Kategorija:Lietuvos fotografai